বিমানসেবিকার প্রশিক্ষণ নিতে এসে কালীঘাটের ঈশ্বর গঙ্গোপাধ্যায় স্ট্রিট থেকে নিখোঁজ ঝাড়খণ্ডের তরুণী। গত ১০ ডিসেম্বর থেকে খোঁজ মিলছে না তাঁর। সন্দেহের তির রুম মেটের দিকে।
 নিজস্ব প্রতিবেদন: বিমানসেবিকার প্রশিক্ষণ নিতে এসে কালীঘাটের ঈশ্বর গঙ্গোপাধ্যায় স্ট্রিট থেকে নিখোঁজ ঝাড়খণ্ডের তরুণী। গত ১০ ডিসেম্বর থেকে খোঁজ মিলছে না তাঁর। সন্দেহের তির রুম মেটের দিকে। বাংলা - ঝাড়খণ্ড সীমানা লাগোয়া ঘাটশিলার বাসিন্দা ওই তরুণীর পরিবারের তরফে জানানো হয়েছে, গত ৬ নভেম্বর পার্ক স্ট্রিটের একটি প্রতিষ্ঠানে বিমানসেবিকার প্রশিক্ষণ নিতে কলকাতা আসে সে। গত ১০ ডিসেম্বর শেষবার পরিবারের সঙ্গে তাঁর কথা হয়। ১১ ডিসেম্বর তাঁর রুমমেট জানায়, খোঁজ মিলছে না তরুণীর। ১২ ডিসেম্বর পুলিশে অভিযোগ দায়ের হয়।  কালীঘাটের ঈশ্বর বন্দ্যোপাধ্যায় স্ট্রিটে থাকতেন ওই তরুণী। তরুণীর রুমমেট পুলিশকে জানিয়েছেন, কলকাতায় আসার পর একাধিক যুবকের সঙ্গে বন্ধুত্ব গড়ে ওঠে তার। বার বারই সে 'আমাকে ঠকিয়েছে' বলে কান্নায় ভেঙে পড়ত। পরিবারের দাবি, অপহরণ করা হয়েছে তরুণীকে। সব দিক খতিয়ে দেখে তদন্ত শুরু করেছে কালীঘাট থানা।